रांची. कुछ दिनों पहले ही नक्सलियों ने छत्तीसगढ़ में कांग्रेस की परिवर्तन रैली को अपना निशाना बनाया था और कई दिग्गज नेताओं की हत्या कर दी थी। अभी इस मामले की जांच ही चल रही है कि नक्सलियों ने एक बार फिर अपनी बर्बरता का परिचय दिया है।
इस बार उनका निशाना झारखंड रहा है। झारखंड की राजधानी रांची से सटे नक्सल प्रभावित गुमला जिले के पालकोट थाना के दूध भदरा जंगल के समीप माओवादियों ने अलंकेरा पाड़ेपावा के चौकीदार के बेटे को सिर में गोली मारने के बाद जला दिया।
उग्रवादियों द्वारा जनप्रतिनिधियों को निशाना बनाए जाने के बाद भी झारखंड के जनप्रतिनिधि सबक नहीं ले रहे हैं। कई नेता पुलिस की सुरक्षा व्यवस्था और उसकी सलाह की अनदेखी कर रहे हैं। इससे कभी भी कोई बड़ी घटना घट सकती है।
खास कर छत्तीसगढ़ में कांग्रेस नेताओं को निशाना बनाए जाने के बाद यह सवाल और गंभीर हो गया है। हाल के महीनों में तीन विधायकों ने पुलिस की सूचना और सलाह की परवाह नहीं की, जो बड़ी घटना का कारण बन सकता था।
स्लाइड क्लिक कर देंखे पूरी खबर और जानें कौन-कौन है नक्सलियों के हिट लिस्ट में...
hin_Deva awa_Deva hin_Deva hin_Deva hin_Deva